প্রেমের চিঠি মানে কাগজে-কলমে লেখা। চোখের পানি, দীর্ঘশ্বাস, মান-অভিমান, আকাঙ্ক্ষা, প্রত্যাশার সঙ্গে কালি ও কলমের আত্মিক যোগ। এখনও প্রেম আছে। প্রেম প্রকাশের মাধ্যম এখন শতমুখী। কলমের কালির প্রতি ফোঁটায় যে আবেগ-অনুভূতি কিংবা হৃদয়ে উথাল-পাতাল ঢেউ ওঠে তেমনটা কি-বোর্ডের টাইপে হয় কিনা তা নিয়ে বিতর্ক হতে পারে। তবে প্রেমের চিঠি বাদ দিয়ে বাঙালির প্রেমের ইতিহাস কখনোই যে সম্পূর্ণ হওয়ার নয়, এ বিষয়ে কোনো বিতর্ক নেই।